CELEX: 62019TN0487
Language: el
Date: 2019-07-08 00:00:00
Title: Υπόθεση T-487/19: Προσφυγή της 8ης Ιουλίου 2019 — CU κατά Επιτροπής των Περιφερειών

2.9.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 295/81
            
         
      Προσφυγή της 8ης Ιουλίου 2019 — CU κατά Επιτροπής των Περιφερειών
      (Υπόθεση T-487/19)
      (2019/C 295/107)
      Γλώσσα διαδικασίας: η γαλλική
      
         Διάδικοι
      
      
         Προσφεύγων: CU (εκπρόσωποι: S. Orlandi και T. Martin, δικηγόροι)
      
         Καθής: Επιτροπή των Περιφερειών
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 18ης Οκτωβρίου 2018 περί μειώσεως του συντελεστή πολλαπλασιασμού που εφαρμόζεται στον υπολογισμό των αποδοχών του προσφεύγοντος, κατόπιν της προαγωγής του στον βαθμό AD 14 κατά την περίοδο προαγωγών 2018·
               
            
                  —
               
               
                  να καταδικάσει την Επιτροπή των Περιφερειών στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται παράβαση του άρθρου 44 του Κανονισμού Υπηρεσιακής Καταστάσεως των υπαλλήλων της Ευρωπαϊκής Ένωσης (στο εξής: ΚΥΚ), σε συνδυασμό με το άρθρο 7, παράγραφος 7, του παραρτήματος XIII του ΚΥΚ, καθόσον η προσβαλλόμενη απόφαση προσβάλλει το κεκτημένο δικαίωμα του προσφεύγοντος σε αύξηση του συντελεστή πολλαπλασιασμού που εφαρμόζεται στον υπολογισμό των αμοιβών του, που αντιστοιχεί στην αξία της αυτόματης προαγωγής κατά κλιμάκιο.
               
            
                  2.
               
               
                  Με τον δεύτερο λόγο προβάλλεται ότι η προσβαλλόμενη απόφαση προσβάλλει το θεμελιώδες δικαίωμα ίσης μεταχειρίσεως και παραβιάζει την αρχή της αναλογικότητας, καθόσον δύο υπάλληλοι ίδιων προσόντων και ίδιας αρχαιότητας οι οποίοι προάγονται την ίδια ημέρα τυγχάνουν διαφορετικής μεταχειρίσεως.
               
            
                  3.
               
               
                  Με τον τρίτο λόγο προβάλλεται προσβολή της δικαιολογημένης εμπιστοσύνης του προσφεύγοντος ότι η αυτομάτως αποκτηθείσα αξία της προαγωγής του κατά κλιμάκιο θα εδιατηρείτο κατόπιν της μεταγενέστερης προαγωγής του, δεδομένου ότι η μείωση του πολλαπλασιαστή έλαβε χώρα δέκα μήνες μετά την αρχική πράξη.